《久雨新霁蚤过松竹道院复以雨归因用汪彦章一》
宋代·杨冠卿

一春略无十日晴，灶前濈濈蛙黾生。
晨兴登视云霁平，揽衣出门聊意行。
东风吹拂酒面醒，花光掠我双眼明。
举头还听鸠妇鸣，归来有酒愁独倾。

作者简介：杨冠卿（1138-？）南宋诗人，字梦锡，江陵（今属湖北）人，举进士，为九江戎司掾，又尝知广州，以事罢。晚寓临安。闭门不出，与姜夔等相倡和。冠卿才华清俊，四六尤流丽浑雅，淳熙十四年（1187），编有《群公词选》三卷（已佚），自序曰：“余漂流困踬，久客诸侯间……时有所撄拂，则取酒独酌，浩歌数阕，怡然自适，似不觉天壤之大，穷通之为殊途也。”著有《客亭类稿》十五卷。《彊村丛书》辑有《客亭乐府》一卷。《四库总目》传于世。